ddrg/super_eurlex huggingface dataset:
KOMMISSIONENS FORORDNING (EF) Nr. 1286/96 af 3. juli 1996 om ændring af forordning (EF) nr. 1066/95 om gennemførelsesbestemmelser til Rådets forordning (EØF) nr. 2075/92 for så vidt angår kvoteordningen for råtobak for 1995-, 1996- og 1997-høsten

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2075/92 af 30. juni 1992 om den fælles markedsordning for råtobak (1), senest ændret ved forordning (EF) nr. 415/96 (2), særlig artikel 9, stk. 5, og

ud fra følgende betragtninger:

Ved artikel 9 i forordning (EØF) nr. 2075/92 er der blevet indført en kvoteordning for de forskellige tobakssortsgrupper; de enkelte kvoter er blevet fordelt mellem producenter på basis af garantitærsklerne for 1996, som er fastsat ved artikel 1 i forordning (EF) nr. 415/96; efter kvoternes fordeling i henhold til artikel 8 i Kommissionens forordning (EF) nr. 1066/95 (3), senest ændret ved forordning (EF) nr. 259/96 (4), er der fortsat sådanne mængder til rådighed i nogle medlemsstater; de påtænkte overførsler medfører ikke yderligere udgifter for EUGFL og heller ikke en forhøjelse af den samlede garantitærskel i de enkelte medlemsstater;

nærværende forordning bør anvendes inden den dato, der er sidste frist for registreringen af kontrakter, der er indgået efter den fordeling af yderligere mængder, som er fastsat i artikel 3, stk. 1, andet afsnit, i Kommissionens forordning (EØF) nr. 3478/92 (5);

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Råtobak -

UDSTEDT FØLGENDE FORORDNING:

Artikel 1

I forordning (EF) nr. 1066/95 foretages følgende ændringer:

1) Følgende artikel indsættes som artikel 11a:

»Artikel 11a

1. For 1996-høsten bemyndiges medlemsstaterne til inden den 15. juli 1996 at overføre de tobakstærskelmængder, der fortsat er til rådighed efter fordelingen af kvoterne, jf. artikel 8 i denne forordning, til en anden sortsgruppe.

2. De i stk. 1 omhandlede mængder er begrænset til de i bilaget angivne mængder.«

2) Bilaget til nærværende forordning indsættes som bilag til forordning (EF) nr. 1066/95.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 3. juli 1996.

På Kommissionens vegne

Franz FISCHLER

Medlem af Kommissionen

(1) EFT nr. L 215 af 30. 7. 1992, s. 70.

(2) EFT nr. L 59 af 8. 3. 1996, s. 3.

(3) EFT nr. L 108 af 13. 5. 1995, s. 5.

(4) EFT nr. L 34 af 13. 2. 1996, s. 14.

(5) EFT nr. L 351 af 2. 12. 1992, s. 17.

BILAG

Garantitærskelmængder, som de enkelte medlemsstater kan overføre fra en sortsgruppe til en anden

>TABELPOSITION>
KOMMISSIONENS FORORDNING (EF) Nr. 1237/96 af 28. juni 1996 om forlængelse af gyldighedsperioden for forordning (EF) nr. 1200/95 om visse overgangsforanstaltninger for at bestemme landbrugselementet ved indførsel af varer som opregnet i tabel 1 i bilag B til Rådets forordning (EF) nr. 3448/93 for at opfylde forpligtelserne i den aftale om landbrug, der blev indgået under de multilaterale handelsforhandlinger i Uruguay-rundens regi

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3290/94 af 22. december 1994 om de tilpasninger og overgangsforanstaltninger, der er nødvendige i landbrugssektoren for gennemførelsen af de aftaler, som er indgået under de multilaterale handelsforhandlinger i Uruguay-rundens regi (1), ændret ved forordning (EF) nr. 1193/96 (2), særlig artikel 3, stk. 1, og

ud fra følgende betragtninger:

Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter (3) er blevet genstand for et ændringsforslag (4) om tilpasning af denne forordning til de aftaler, som er indgået under de multilaterale handelsforhandlinger i Uruguay-rundens regi for at præcisere den told, der skal anvendes ved indførsel af varer omfattet af nævnte forordning;

Fællesskabet har indgået flere aftaler med tredjelande om anvendelse af landbrugselementer, der er nedsat i forhold til dem, der er fastsat i den fælles toldtarif, der bør indføres en metode til beregning af disse landbrugselementer;

den periode, hvori der ifølge artikel 3, stk. 2, i forordning (EF) nr. 3290/94 kan træffes overgangsforanstaltninger, er blevet forlænget til den 30. juni 1997;

så længe denne ændring ikke er vedtaget, bør gyldighedsperioden forlænges for Kommissionens forordning (EF) nr. 1200/95 om visse overgangsforanstaltninger for at bestemme landbrugselementet ved indførsel af varer som opregnet i tabel 1 i bilag B til Rådets forordning (EF) nr. 3448/93 for at opfylde forpligtelserne i den aftale om landbrug, der blev indgået under de multilaterale handelsforhandlinger i Uruguay-rundens (5);

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Horisontale Spørgsmål i Forbindelse med Handel med Forarbejdede Landbrugsprodukter uden for Bilag II -

UDSTEDT FØLGENDE FORORDNING:

Artikel 1

I artikel 2 i forordning (EF) nr. 1200/95 ændres datoen »den 30. juni 1996« til datoen »den 30. juni 1997«.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. juli 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. juni 1996.

På Kommissionens vegne

Martin BANGEMANN

Medlem af Kommissionen

(1) EFT nr. L 349 af 31. 12. 1994, s. 105.

(2) Se side 1 i denne Tidende.

(3) EFT nr. L 318 af 20. 12. 1993, s. 18.

(4) EFT nr. C 105 af 11. 4. 1996, s. 8.

(5) EFT nr. L 119 af 30. 5. 1995, s. 8.
KOMMISSIONENS FORORDNING (EF) Nr. 1224/96 af 28. juni 1996 om ændring af forordning (EF) nr. 1482/95 om fastsættelse af de omregningskurser, der skal anvendes i en overgangsperiode i forbindelse med den fælles toldtarif for landbrugsprodukter og visse varer, der er fremstillet ved forarbejdning af disse produkter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3290/94 af 22. december 1994 om de tilpasninger og overgangsforanstaltninger, der er nødvendige i landbrugssektoren for gennemførelsen af de aftaler, som er indgået under de multilaterale handelsforhandlinger i Uruguay-rundens regi (1), ændret ved forordning (EF) nr. 1193/96 (2), særlig artikel 3, stk. 1, og

ud fra følgende betragtninger:

Muligheden for at anvende overgangsforanstaltninger i henhold til forordning (EF) nr. 3290/94 blev forlænget indtil den 30. juni 1997 ved Rådets forordning (EF) nr. 1193/96 af 26. juni 1996 om forlængelse af perioden for vedtagelse af nødvendige overgangsforanstaltninger for landbruget med henblik på iværksættelsen af de aftaler, som er indgået i forbindelse med Uruguay-rundens multilaterale handelsforhandlinger;

ved Kommissionens forordning (EF) nr. 1482/95 (3) er der fastsat overgangsforanstaltninger indtil den 30. juni 1996 for at lette overgangen til den ordning, der følger af de aftaler, der blev indgået i forbindelse med Uruguay-rundens forhandlinger; for at undgå ulovlig handelspraksis og i afventning af Europa-Parlamentet og Rådets beslutning om Kommissionens forslag om ændring af artikel 18 i Rådets forordning (EØF) nr. 2913/92 (4), ændret ved Kommissionens forordning (EØF) nr. 2454/93 (5), bør overgangsforanstaltningerne i forordning (EF) nr. 1482/95 straks forlænges;

de i denne forordning fastsatte foranstaltninger er i overensstemmelse med udtalelse fra de berørte forvaltningskomitéer -

UDSTEDT FØLGENDE FORORDNING:

Artikel 1

I artikel 1, stk. 1, i forordning (EF) nr. 1482/95 ændres datoen »den 30. juni 1996« til »den 30. juni 1997«.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. juni 1996.

På Kommissionens vegne

Franz FISCHLER

Medlem af Kommissionen

(1) EFT nr. L 349 af 31. 12. 1994, s. 105.

(2) Se side 1 i denne Tidende.

(3) EFT nr. L 145 af 29. 6. 1995, s. 43.

(4) EFT nr. L 302 af 19. 10. 1992, s. 1.

(5) EFT nr. L 253 af 11. 10. 1993, s. 1.
KOMMISSIONENS FORORDNING (EF) Nr. 1241/96 af 28. juni 1996 om fastsættelse af det højeste niveau for tilbagekøbsprisen for væksthustomater indtil udgangen af produktionsåret 1996

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1035/72 af 18. maj 1972 om den fælles markedsordning for frugt og grøntsager (1), senest ændret ved forordning (EF) nr. 1363/95 (2), særlig artikel 18, stk. 1, sidste afsnit, og

ud fra følgende betragtninger:

Markedet for væksthustomater har andre kendetegn end markedet for frilandstomater; væksthustomater er for størstedelens vedkommende produkter i kvalitetsklasserne Ekstra og I, hvis priser ligger væsentligt over priserne for frilandsprodukter;

for at sikre en mere effektiv støtte til markedet for væksthustomater bør der gives producentorganisationerne eller sammenslutningerne af disse organisationer mulighed for at fastsætte deres tilbagekøbspris på et niveau, der ligger over fællesskabstilbagekøbsprisen; i overensstemmelse med bestemmelserne i artikel 18, stk. 1, sidste afsnit, i forordning (EØF) nr. 1035/72 bør det højeste niveau for tilbagekøbsprisen for disse produkter fastsættes ved på priserne for produktionsåret 1995 at anvende en forskel af samme størrelsesorden som den, der er anvendt ved Rådets fastsættelse af basispriserne og opkøbspriserne for tomater for produktionsåret 1996;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -

UDSTEDT FØLGENDE FORORDNING:

Artikel 1

Til udgangen af produktionsåret 1996 kan producentorganisationerne eller sammenslutningerne af disse organisationer for væksthustomater fastsætte tilbagekøbspriser, som maksimalt ligger på følgende niveauer, udtrykt i ecu pr. 100 kg netto:

>TABELPOSITION>

Artikel 2

Producentorganisationerne meddeler følgende oplysninger til de nationale myndigheder, som meddeler dem til Kommissionen:

- det tidsrum, i hvilket tilbagekøbsprisen anvendes

- de påtænkte og anvendte niveauer for tilbagekøbspriserne.

Artikel 3

Denne forordning træder i kraft den 1. juli 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. juni 1996.

På Kommissionens vegne

Franz FISCHLER

Medlem af Kommissionen

(1) EFT nr. L 118 af 20. 5. 1972, s. 1.

(2) EFT nr. L 132 af 16. 6. 1995, s. 8.
KOMMISSIONENS FORORDNING (EF) Nr. 1242/96 af 28. juni 1996 om fastsættelse til udgangen af perioden 1996/97 af minimumsopkøbsprisen for citroner, der leveres til industrien, samt af størrelsen af udligningstilskuddet efter forarbejdning af disse citroner

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1035/77 af 17. maj 1977 om særlige foranstaltninger til fremme af afsætningen af produkter forarbejdet på basis af citroner (1), senest ændret ved forordning (EØF) nr. 1199/90 (2), særlig artikel 3, og

ud fra følgende betragtninger:

I artikel 1, stk. 3, i forordning (EØF) nr. 1035/77 er det fastsat, at fra produktionsåret 1991/92 svarer den minimumspris, som forarbejdningsvirksomhederne skal betale til producenterne, til 105 % af den gennemsnitlige tilbagekøbspris beregnet i henhold til artikel 18, stk. 1, litra a), første led, i Rådets forordning (EØF) nr. 1035/72 (3), senest ændret ved Kommissionens forordning (EF) nr. 1363/95 (4); minimumsprisen skal fastsættes på grundlag af den basispris og opkøbspris, der er fastsat ved Rådets forordning (EF) nr. 1190/96 (5) og nedsat ved Kommissionens forordning (EF) nr. 1238/96 (6);

i henhold til artikel 2 i forordning (EØF) nr. 1035/77 kan udligningstilskuddet ikke være større end forskellen mellem den minimumsopkøbspris, der omhandles i artikel 1 i samme forordning, og priserne for råvaren i de producerende tredjelande;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -

UDSTEDT FØLGENDE FORORDNING:

Artikel 1

Til udgangen af produktionsåret 1996/97 fastsættes den i artikel 1, stk. 3, i forordning (EØF) nr. 1035/77 omhandlede minimumspris således:

Minimumsopkøbsprisen: 15,77 ECU/100 kg netto.

Minimumsprisen fastsættes for en vare ab producenternes pakkecentral.

Artikel 2

Til udgangen af produktionsåret 1996/97 fastsættes det i artikel 2 i forordning (EØF) nr. 1035/77 omhandlede udligningstilskud således:

Udligningstilskuddet: 10,66 ECU/100 kg netto.

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. juni 1996.

På Kommissionens vegne

Franz FISCHLER

Medlem af Kommissionen

(1) EFT nr. L 125 af 19. 5. 1977, s. 3.

(2) EFT nr. L 119 af 11. 5. 1990, s. 61.

(3) EFT nr. L 118 af 20. 5. 1972, s. 1.

(4) EFT nr. L 132 af 16. 6. 1995, s. 8.

(5) EFT nr. L 156 af 29. 6. 1996.

(6) Se side 110 i denne Tidende.
KOMMISSIONENS FORORDNING (EF) Nr. 1172/96 af 27. juni 1996 om fastsættelse af forsyningsopgørelsen og støtten for levering til De Kanariske Øer af avlskaniner i forbindelse med den ordning, der er fastsat i artikel 4 i Rådets forordning (EØF) nr. 1601/92

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1601/92 af 15. juni 1992 om særlige foranstaltninger for visse landbrugsprodukter til fordel for De Kanariske Øer (1), senest ændret ved Kommissionens forordning (EF) nr. 2537/95 (2), særlig artikel 4, stk. 4, og

ud fra følgende betragtninger:

I henhold til artikel 4 i forordning (EØF) nr. 1601/92 er det nødvendigt for produktionsåret 1996/97 at fastlægge de mængder avlskaniner med oprindelse i Fællesskabet, som der ydes støtte for med henblik på udvikling af produktionsmulighederne på De Kanariske Øer;

ovennævnte støtte bør fastsættes for forsyning af De Kanariske Øer med avlskaniner med oprindelse i resten af Fællesskabet; støtten skal fastsættes under hensyntagen til omkostningerne ved forsyning fra verdensmarkedet, De Kanariske Øers geografiske beliggenhed og det prisgrundlag, der anvendes ved udførsel til tredjelande af de pågældende dyr;

de fælles gennemførelsesbestemmelser for forsyningsordningen for De Kanariske Øer vedrørende landbrugsprodukter blev fastsat ved Kommissionens forordning (EF) nr. 2790/94 (3), senest ændret ved forordning (EF) nr. 2883/94 (4); for klarhedens skyld bør Kommissionens forordning (EF) nr. 1607/95 af 3. juli 1995 om fastsættelse af forsyningsopgørelsen og støtten for levering til De Kanariske Øer af avlskaniner inden for rammerne af den ordning, der er fastsat i artikel 4 i Rådets forordning (EØF) nr. 1601/92 (5), ophæves;

i medfør af forordning (EØF) nr. 1601/92 anvendes forsyningsordningen fra den 1. juli; det bør fastsættes, at bestemmelserne i nærværende forordning straks anvendes;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Æg og Fjerkrækød -

UDSTEDT FØLGENDE FORORDNING:

Artikel 1

Den i artikel 4, stk. 1, i forordning (EØF) nr. 1601/92 fastsatte støtte for levering til De Kanariske Øer af avlskaniner med oprindelse i Fællesskabet samt antallet af kaniner, der er omfattet af denne støtte, er fastsat i bilaget til nærværende forordning.

Artikel 2

Forordning (EF) nr. 1607/95 ophæves.

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. juni 1996.

På Kommissionens vegne

Franz FISCHLER

Medlem af Kommissionen

(1) EFT nr. L 173 af 27. 6. 1992, s. 13.

(2) EFT nr. L 260 af 31. 10. 1995, s. 10.

(3) EFT nr. L 296 af 17. 11. 1994, s. 23.

(4) EFT nr. L 304 af 29. 11. 1994, s. 18.

(5) EFT nr. L 153 af 4. 7. 1995, s. 13.

BILAG

>TABELPOSITION>
KOMMISSIONENS FORORDNING (EF) Nr. 1232/96 af 28. juni 1996 om forsyningsopgørelse for De Kanariske Øer for varer hidrørende fra mejeriprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1601/92 af 15. juni 1992 om særlige foranstaltninger for visse landbrugsprodukter til fordel for De Kanariske Øer (1), senest ændret ved Kommissionens forordning (EF) nr. 2537/95 (2), særlig artikel 3, stk. 4, og

ud fra følgende betragtninger:

I henhold til forordning (EØF) nr. 1601/92 skal mængderne i de særlige forsyningsopgørelser for De Kanariske Øer for mejerisektoren fastsættes for perioden fra 1. juli 1996 til 30. juni 1997;

mængderne i den foreløbige forsyningsopgørelse for disse produkter blev fastsat for perioden fra 1. juli 1995 til 30. juni 1996 ved Kommissionens forordning (EF) nr. 2883/94 (3), senest ændret ved forordning (EF) nr. 956/96 (4); for fortsat at imødekomme behovet for mejerisektorens produkter bør nævnte mængder fastsættes for perioden fra 1. juli 1996 til 30. juni 1997;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

Med henblik på anvendelse af artikel 2 og 3 i forordning (EØF) nr. 1601/92 er de mængder i den foreløbige forsyningsopgørelse, der i mejerisektoren alt efter tilfældet er omfattet af toldfritagelse, for så vidt produkterne indføres fra tredjelande, eller af EF-støtte, for så vidt produkterne hidrører fra Fællesskabets marked, fastsat i bilaget.

Er der i forsyningsopgørelsen for et produkt fastsat to mængder (henholdsvis til direkte konsum og forarbejdning eller bearbejdning), er det muligt at ændre fordelingen mellem de to anvendelsesområder med højst 20 % af den samlede mængde, der er fastsat for produktet.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. juli 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. juni 1996.

På Kommissionens vegne

Franz FISCHLER

Medlem af Kommissionen

(1) EFT nr. L 173 af 27. 6. 1992, s. 13.

(2) EFT nr. L 260 af 31. 10. 1995, s. 10.

(3) EFT nr. L 304 af 29. 11. 1994, s. 18.

(4) EFT nr. L 130 af 31. 5. 1996, s. 3.

BILAG

»BILAG

>TABELPOSITION>
RÅDETS FORORDNING (EF) Nr. 1193/96 af 26. juni 1996 om ændring af forordning (EF) nr. 3290/94 om de tilpasninger og overgangsforanstaltninger, der er nødvendige i landbrugssektoren for gennemførelsen af de aftaler, som er indgået under de multilaterale handelsforhandlinger i Uruguay-rundens regi

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3290/94 af 22. december 1994 om de tilpasninger og overgangsforanstaltninger, der er nødvendige i landbrugssektoren for gennemførelsen af de aftaler, som er indgået under de multilaterale handelsforhandlinger i Uruguay-rundens regi (1), særlig artikel 3, stk. 2,

under henvisning til forslag fra Kommissionen, og

ud fra følgende betragtning:

I artikel 3 i forordning (EF) nr. 3290/94 er det fastsat, at Kommissionen kan træffe de fornødne overgangsforanstaltninger for at lette overgangen fra den ordning, der gjaldt inden iværksættelsen af Uruguay-rundens resultater, til den ordning, der følger af de tilpasninger af landbrugsbestemmelserne, som er fastsat i forordningen; overgangsforanstaltningerne kan kun træffes indtil den 30. juni 1996, og deres anvendelse er begrænset til denne dato; nogle af de problemer, der for øjeblikket er omfattet af overgangsforanstaltninger, kan ikke løses endeligt inden nævnte dato; det drejer sig især om tilpasningen af en række ordninger, som er indgået med tredjelande; det er derfor nødvendigt, at den periode, hvor Kommissionen kan træffe overgangsforanstaltninger, forlænges med et år -

UDSTEDT FØLGENDE FORORDNING:

Artikel 1

I artikel 3, stk. 2, i forordning (EF) nr. 3290/94 ændres 30. juni 1996 til 30. juni 1997.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 26. juni 1996.

På Rådets vegne

M. PINTO

Formand

(1) EFT nr. L 349 af 31. 12. 1994, s. 105.